Mestská časť Bratislava – Nové Mesto

Materiál na rokovanie
Miestneho zastupiteľstva
dňa 3.6.2014

Návrh

Všeobecne záväzného nariadenia
mestskej časti Bratislava – Nové Mesto
č.    /2014
ktorým sa vydáva Trhový poriadok v objekte tržnice - Fresh Market, Tomášikova 46, Bratislava

Predkladá :                                                                           Materiál  obsahuje :
Ing. Ľudovít Kollárik                                                           1. Návrh  uznesenia
prednosta  MÚ B-NM                                                         2. Dôvodovú  správu
                                                                                             3. Návrh VZN       

Spracoval :                                                                     
Ing. Andrea Kutarňová                                                         Stanovisko právnej skupiny: 
odd. PPaSM                                                                           - súhlasné
                                                                                         
Mgr. Marianna Moravcová Tomčíková                                                                                           
vedúca odd. PPaSM

Na rokovanie prizvať:
spracovateľa                        

                                                      
Jún 2014

Návrh  uznesenia:

                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                          Miestne zastupiteľstvo

s c h v a ľ u j e

Všeobecne záväzné nariadenie mestskej časti Bratislava – Nové Mesto č. .... /2014, ktorým sa vydáva Trhový poriadok v objekte tržnice - Fresh Market, Tomášikova 46, Bratislava

- s pripomienkami

 - bez pripomienok

Dôvodová správa:

V súlade so zákonom č. 178/1998 Z.z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, správca trhového miesta – tržnice Fresh Market na Tomášikovej ul. č.  46, ktorým je spoločnosť VIENNA INVEST, spol. s r.o., so sídlom Tomášikova 50/E, 831 04 Bratislava, vypracoval trhový poriadok pre uvedený objekt tržnice.
Trhový poriadok v súlade s vyššie citovaným zákonom je potrebné vydať všeobecne záväzným nariadením po jeho schválení v miestnom zastupiteľstve.
Spracovaný trhový poriadok obsahuje informácie, ktoré musí trhový poriadok v súlade so zákonom obsahovať, a to základné údaje o trhovom mieste a o správcovi trhového miesta, o druhu predávaných výrobkov a poskytovaných služieb, podmienky, za ktorých možno  predaj výrobkov a poskytovanie služieb vykonávať, údaje o trhových dňoch a o prevádzkovom čase, pravidlá prenajímania prenosných zariadení, spôsob určenia nájomného za predajné zariadenie, pravidlá dodržiavania čistoty a hygieny počas predaja výrobkov a poskytovania služieb a po skončení prevádzky.
Obdobný trhový poriadok je v našej mestskej časti schválený všeobecne záväzným nariadením aj pre objekt Tržnica na Šancovej ul. č. 112 .

Spracovaným Všeobecne záväzným nariadením (ďalej len „VZN“) sa v predmetnej tržnici povoľuje okrem predaja rôznych spotrebných výrobkov aj predaj potravinárskych výrobkov. Tieto výrobky sa môžu v súlade s citovaným zákonom predávať po dohode s príslušnými orgánmi potravinového dozoru, t.j.  Regionálnym úradom verejného zdravotníctva Bratislava hlavné mesto so sídlom v Bratislave, Ružinovská 8, Bratislava, (ďalej len „RÚVZ“) a  Regionálnou veterinárnou a potravinovou správou Bratislava – mesto, Polianky 8, Bratislava, (ďalej len „RVPS“).
Pripomienky týchto úradov boli do návrhu VZN zapracované dodatočne, po prerokovaní  materiálu v Miestnej rade dňa 28.1.2014. Vyznačené sú zvýrazneným písmom v texte. Ide o nasledovné zmeny v samotnom Trhovom poriadku (príloha k VZN):
- v ust. § 3 bol  doplnený text bodu 1  a  sčasti doplnený text písm. a) a c), doplnené boli nové body 2, 3, 4 kvôli spresneniu podmienok predaja niektorých výrobkov uvedených v bode 1.  Zároveň boli z pôvodného návrhu materiálu prerokovaného v miestnej rade z bodu 1 vypustené niektoré  druhy výrobkov, ktoré podľa vyjadrenia RVPS nie je možné z hľadiska platných právnych predpisov na prenosných predajných zariadeniach na trhovom mieste predávať (napr. mäso, mäsové výrobky, mliečne výrobky, cukrárenské výrobky, potravinárske výrobky v originálnom balení, sušené ovocie, orechy, , mandle, pukance, jedlé gaštany),
- v ust. § 4 bol doplnený bod 3,
-  v ust. § 10 v bode 2 bol sčasti preformulovaný text písm. g).

Návrh VZN bol prerokovaný vo všetkých odborných komisiách  Miestneho zastupiteľstva mestskej časti Bratislava – Nové Mesto, v právnej skupine Miestneho úradu Bratislava – Nové Mesto a dňa 28.1.2014 v Miestnej rade mestskej časti Bratislava – Nové Mesto, ktorá ho odporučila schváliť Miestnemu zastupiteľstvu za podmienky, že:
a) správca tržnice, spoločnosť VIENNA INVEST, spol. s r.o. získa platné živnostenské   oprávnenie na správu trhoviska,
b) predloží stanovisko príslušných orgánov potravinového dozoru k predaju potravinárskych výrobkov,
c) správcovi tržnice bude vydané povolenie mestskej časti Bratislava – Nové Mesto  na zriadenie trhového miesta.

Osvedčenie o živnostenskom oprávnení na vykonávanie živnosti – správa trhoviska, tržnice a príležitostného trhu – pre správcu predmetného trhového miesta (tržnice Fresh Market), spoločnosť VIENNA INVEST, spol. s r.o., so sídlom Tomášikova 50/E, 831 04 Bratislava, a stanovisko RVPS boli mestskej časti predložené dňa 7.2.2014, stanovisko RÚVZ dňa 13.1.2014.
Povolenie zriadiť trhové miesto – tržnicu Fresh Market bolo správcovi tržnice mestskou časťou vydané dňa 4.3.2014.

Dňa 20. marca 2014 bol prijatý NR SR  zákon č. 101/2014, ktorým sa mení a dopĺňa zákon         č. 178/1998 Z.z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a ktorým sa menia a dopĺňajú niektoré zákony (uverejnený v Zbierke zákonov SR dňa 23. apríla 2014) a preto sú do znenia Trhového priadku dodatočne zapracované aj zmeny, ktoré z tohto zákona vyplynuli a považovali sme za potrebné doplniť ich do  Trhového poriadku. Ide o zmeny:
- v § 3 ods. 7 sú doplnené písm. d) i) a j),
- v § 4 ods. 1 je vypustené písm. d) – jeho znenie bolo vypustené zo zákona,  doterajšie písm. e) sa označuje ako d),
- čiastočne je doplnené  znenie § 9 ods. 3 a ods. 2 písm. g),
- preformulové  je znenie ods. 3 v § 10,
- § 12 sa rozšíril o nový kontrolný orgán, ktorým sú orgány úradnej kontroly potravín, ak ide   
  o predaj potravín a preformulovaný bol ods. 2 § 12.

Vzhľadom na zapracovanie zmien do návrhu predloženého VZN, ktoré vyplynuli z vyššie uvedeného zákona č. 101/2014 Z.z., ktorý nadobudne účinnosť 1. júla 2014, navrhujeme, aby účinnosť tohto spracovaného VZN nadobudlo účinnosť dňom účinnosti zákona č. 101/2014 Z.z., t.j. dňom 1. júla 2014.

MESTSKÁ ČASŤ BRATISLAVA-NOVÉ MESTO
--------------------------------------------------------------

VŠEOBECNE ZÁVÄZNÉ NARIADENIE
mestskej časti Bratislava - Nové Mesto
č.  ..../2014
zo dňa ... . . 2014,

ktorým sa vydáva Trhový poriadok v objekte tržnice – Fresh Market, Tomášikova 46, Bratislava

	Miestne zastupiteľstvo mestskej časti Bratislava - Nové Mesto podľa § l5 ods. 2 písm. a) zákona SNR č. 377/1990 Zb. o hlavnom meste SR Bratislave v znení neskorších predpisov a § 5 zákona č. 178/1998 Z.z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/l991 Zb. o živnostenskom podnikaní (živnostenský zákon) v znení neskorších predpisov sa uznieslo na tomto všeobecne záväznom nariadení.

§ l
Úvodné ustanovenia
/1/ Všeobecne záväzné nariadenie (ďalej len "nariadenie") mestskej časti Bratislava - Nové Mesto (ďalej len "MČ B-NM"), ktorým sa vydáva Trhový poriadok v objekte tržnice – Fresh Market, Tomášikova 46, Bratislava, upravuje základné podmienky predaja výrobkov a poskytovania služieb na uvedenom mieste, práva a povinnosti správcu trhového miesta, fyzických a právnických osôb, ktoré uskutočňujú predaj výrobkov a poskytujú služby, ako aj kupujúcich a návštevníkov tohto miesta.

/2/ Trhový poriadok je prílohou tohto nariadenia a tvorí jeho nedeliteľnú súčasť.

/3/ Správca trhového miesta je povinný Trhový poriadok zverejniť na viditeľnom mieste.

Strana 1
§ 2 
Sankcie 
/1/ Porušenie tohto Trhového poriadku je porušením Všeobecne záväzného nariadenia  mestskej časti Bratislava – Nové Mesto, ktorým sa upravujú podmienky predaja výrobkov a poskytovania služieb na trhových miestach v mestskej časti Bratislava – Nové Mesto. 

§ 3
Záverečné ustanovenia

/1/ Zmeny alebo doplnky tohto nariadenia a Trhového poriadku, ktorý je jeho prílohou, možno urobiť len všeobecne záväzným nariadením MČ B-NM.

/2/ Všeobecne záväzné nariadenie bolo schválené Miestnym zastupiteľstvom mestskej časti Bratislava - Nové Mesto dňa 3.6.2014 uznesením číslo ........ a účinnosť nadobudlo dňom 1.7.2014.

								Mgr. Rudolf Kusý
								           starosta

   
Bratislava ........ 2014

Prílohy:
1) Trhový poriadok v objekte tržnice – Fresh Market, Tomášikova 46, Bratislava

Strana 2

                                                                                                            Príloha k VZN č. ..../2014

TRHOVÝ PORIADOK 
v objekte tržnice - Fresh Market, Tomášikova 46, Bratislava 

§ 1 
Všeobecné ustanovenia 
Tento Trhový poriadok platí pre objekt tržnice - Fresh Market na Tomášikovej ul. č. 46, Bratislava - Nové Mesto a určuje rozsah práv a povinností: 
a) správcu tržnice, 
b) nájomcov prenosných predajných zariadení, 
c) nájomcov prevádzkarní, 
d) kupujúcich a ostatných návštevníkov tržnice. 

§ 2
Základné pojmy 
Na účely tohto Trhového poriadku sa rozumie: 
a) tržnicou krytý, trvale účelovo určený objekt Fresh Market na Tomášikovej ulici 46, v mestskej časti Bratislava - Nové Mesto, 
b) správcom tržnice je VIENNA INVEST, spol. s r.o., so sídlom Tomášikova 50/E, 831 04 Bratislava, zapísaná v OR SR Bratislava I, vložka č. 4728/B, odd.Sro, IČO : 31 346 715,            IČ DPH: SK2020291526, Bankové spojenie: Slovenská sporiteľňa, a.s., č.ú.: 178 875 306/0900,
c) prenosným predajným zariadením typizovaný trhový stôl, 
d) prevádzkarňou stavebne oddelená časť, ktorá spĺňa hygienické, estetické a požiarne kritériá na predaj výrobkov a poskytovanie služieb pultovým alebo samoobslužným spôsobom. 

1/11
§ 3 
Rozsah a druh predávaných výrobkov a poskytovaných služieb 
/1/ Na prenosných predajných zariadeniach v objekte tržnice, za podmienky zabezpečenia požiadaviek na predaj („vhodne vybavené trhové miesto“ ) a dodržania podmienok predaja vyplývajúcich z Nariadenia vlády SR č. 360 zo dňa 19. 10.2011 a Nariadenia vlády SR č. 359 zo dňa 19.10.2011, je povolené predávať výrobky tohto druhu: 
a) ovocie a zeleninu v surovom stave, príp. spracovanú v schválených prevádzkach orgánom verejného zdravotníctva, 
b) kvasenú kapustu, 
c) čerstvé jedlé huby, ich predajca musí mať osvedčenie o odbornej spôsobilosti  na nákup, predaj a spracovanie húb podľa osobitných predpisov,
d) spotrebiteľsky balené sušené huby, ktoré boli spracované v prevádzkarni, ktorá spĺňa požiadavky podľa osobitných predpisov, 
e) sušené liečivé rastliny na základe "Osvedčenia o znalosti liečivých rastlín", 
f) včelí med, 
g) hydinu, domáce králiky, zver a zverinu, 
h) ryby, 
i) surové mlieko z automatu na mlieko, 
j) trvanlivé pečivo v spotrebiteľskom balení, 
k) slepačie vajcia.
/2/  Výrobky – malé množstvá produktov živočíšneho pôvodu uvedené v bode 1 písm. f), h), i), k) je možné predávať len za podmienky zabezpečenia požiadaviek a dodržania  podmienok na ich predaj vyplývajúcich z Nariadenia vlády Slovenskej republiky č. 359 zo dňa 19. októbra 2011, ktorým sa ustanovujú hygienické požiadavky na priamy predaj a dodávanie malého množstva prvotných produktov rastlinného a živočíšneho pôvodu a dodávanie mlieka a mliečnych výrobkov konečnému spotrebiteľovi a iným maloobchodným prevádzkarniam, a výrobky uvedené v bode 1 písm. g) v súlade s Nariadením vlády Slovenskej republiky č. 359 zo dňa 19. októbra 2011, ktorým sa ustanovujú  požiadavky na niektoré potravinárske prevádzkarne a na malé množstvá.
/3/  Malé množstvo prvotných produktov živočíšneho pôvodu, ktorými sú produkty akvakultúry („ryby“), surové mlieko, vajcia a včelí med, môže predávať len prvovýrobca, ktorý vykonáva prvovýrobu a je na túto činnosť zaregistrovaný príslušnou veterinárnou a potravinovou správou.
2/11
/4/ Malé množstvo mäsa z hydiny a domácich králikov môže prvovýrobca predávať ak je  na túto činnosť osobitne zaregistrovaný príslušnou regionálnou veterinárnou a potravinovou správou.
 /5/ V prevádzkarniach objektu tržnice je povolené predávať výrobky a poskytovať služby tohto druhu a rozsahu: 
a) mäso, mäsové výrobky, čerstvú a mrazenú hydinu, zverinu, ryby a výrobky z nich, ryby živé i opracované, podľa podmienok stanovených orgánom potravinového dozoru, 
b) mlieko a mliečne výrobky, podľa podmienok stanovených orgánom potravinového dozoru, 
c) potravinárske výrobky v originálnom balení, podľa podmienok stanovených orgánom potravinového dozoru, 
d) pekárenské výrobky, podľa podmienok stanovených orgánom potravinového dozoru, 
e) cukrárenské výrobky v spotrebiteľskom balení, podľa podmienok stanovených orgánom potravinového dozoru, 
f) slepačie vajcia, podľa podmienok stanovených orgánom potravinového dozoru, 
g) textilné výrobky, textilné doplnky všetkého druhu a kožušiny, 
h) obuv, 
i) domáce potreby, sklo, porcelán, keramika, dekoračné predmety,
j) elektrotechnické výrobky, súčiastky a batérie, 
k) výrobky spotrebnej elektroniky, 
l) papierenské výrobky a školské potreby, knihy, tlačoviny,
m) kozmetiku, drogériový tovar a farby, laky,
n) bižutéria, šperky, 
o) športové a rybárske potreby, chovateľské potreby a krmivo pre domáce zvieratá,
p) kvety rezané, sušené a záhradné potreby, 
r) hračky, 
s) zberňa lotériových hier, zberňa stávkových hier - stávková kancelária, 
t) kopírovacie a rozmnožovacie služby, 
u) detské zábavné hracie prvky, 
3/11
v) kľúčová služba,
z) reštauračné, pohostinské, kaviarenské služby, predaj langošov, predaj sudového vína a sirupov nie na priamu konzumáciu na mieste, 
x) zmenárenské služby, 
y) vlastné použité  textilné, odevné, športové a iné spotrebné výrobky v primeranom množstve fyzickými osobami medzi sebou.
/6/ K vydaniu povolenia na predaj výrobkov uvedených v bode 5 písm. a), b), c) d), e), f), z) je predajca povinný predložiť mestskej časti rozhodnutie vydané príslušným regionálnym úradom verejného zdravotníctva, ktorým sa súhlasí s uvedením priestorov prevádzky (prevádzkarne) do prevádzky.
/7/ V tržnici na prenosných predajných zariadeniach a v prevádzkarniach je zakázané predávať: 
a) zbrane a strelivo, 
b) výbušniny a pyrotechnické výrobky, 
c) tlač a iné veci, ktoré ohrozujú mravnosť, 
d) tabak a tabakové výrobky a výrobky, ktoré sú určené na fajčenie a neobsahujú tabak, s výnimkou samostatných prevádzkarní v objekte tržnice, 
e) liehoviny, destiláty a spotrebiteľsky balené alkoholické nápoje s výnimkou samostatných prevádzkarní v objekte tržnice, 
f) jedy, omamné a psychotropné látky, 
g) lieky, 
h) automobily, motocykle, ich súčiastky a príslušenstvo,
i) chránené  živočíchy, exempláre živočíchov, nebezpečné živočíchy a invázne druhy živočíchov podľa osobitných predpisov,
j) živé zvieratá; zákaz sa nevzťahuje na predaj sladkovodných trhových rýb a na predaj domácej vodnej hydiny, domácej hrabavej hydiny, domácich králikov, psov, mačiek a drobných hlodavcov a na propagačné predajné podujatia organizované zväzmi a združeniami chovateľov zvierat na základe súhlasného stanoviska príslušného orgánu veterinárnej správy, 
k) chránené rastliny, exempláre rastlín a invázne druhy rastlín, 
l) nekvalitný tovar a tovar, pri ktorom sa nepreukáže spôsob jeho nadobudnutia alebo pôvod. 

4/11
§ 4 
Podmienky, za ktorých možno predávať výrobky a poskytovať služby v tržnici 
/1/ V tržnici môžu na základe povolenia mestskej časti Bratislava – Nové Mesto predávať výrobky a poskytovať služby: 
a) fyzické osoby a právnické osoby oprávnené na podnikanie podľa osobitných predpisov,
b) fyzické osoby predávajúce rastlinné a živočíšne výrobky z vlastnej pestovateľskej alebo  chovateľskej činnosti, ktoré sa preukážu dokladmi v súlade so zákonom č. 178/1998 Z.z. v znení neskorších predpisov, 
c) fyzické osoby predávajúce vlastné použité výrobky v primeranom množstve medzi sebou, len v prípade predaja výrobkov v prevádzkarniach,
d) fyzické a právnické osoby, ktoré majú so správcom platne uzatvorený nájom podľa § 6. 
/2/ Predávajúci sa preukáže povolením na predaj výrobkov a poskytovanie služieb v tržnici, ktoré  vydá mestská  časť  Bratislava  –  Nové  Mesto na základe predloženia dokladov v súlade so zákonom č. 178/1998 Z.z.
/3/ Predávané potraviny musia byť označené v zmysle platnej legislatívy.
/4/ Predaj výrobkov a poskytovanie služieb, ktorých predaj a poskytovanie mestská časť všeobecne záväzným nariadením nepovolila, je zakázaný.
§ 5 
Trhové dni a prevádzkový čas tržnice 
/1/ Trhové dni, predajný a prevádzkový čas tržnice : 
Pondelok - Piatok     7.00 - 19.00 hod. 
Sobota                      7.00 - 14.00 hod. 
Nedeľa                      z a t v o r e n é 
/2/ Nájomcovia prenosných predajných zariadení aj prevádzkarní v tržnici si môžu čas predaja stanoviť v rámci predajného a prevádzkového času tržnice uvedeného v ods. /1/. 
/3/ V dňoch uznaných štátom ako sviatok, alebo v ďalších dňoch pracovného pokoja je tržnica zatvorená, ak toto nariadenie neustanovuje inak. 
/4/ V prípade, ak to vyžaduje záujem verejnosti starosta mestskej časti môže dni a čas predaja v tržnici upraviť inak, ako je uvedené v odsekoch /1/ – /3/. 

5/11
§ 6 
Pravidlá prenajímania prenosných predajných zariadení a prevádzkarní 
/1/ Prenájom prenosných predajných zariadení a prevádzkarní v tržnici sa uskutočňuje na základe písomnej žiadosti, ktorej neoddeliteľnú súčasť tvorí kópia živnostenského listu, koncesnej listiny, výpisu z obchodného registra, osvedčenia o zápise samostatne hospodáriaceho roľníka do evidencie, dokladu o vlastníctve, resp. obhospodarovaní pôdy alebo doklad podľa osobitných predpisov.
/2/ Prenájom prenosných predajných zariadení: 
a) prenájom prenosných predajných zariadení sa uskutočňuje na základe písomnej zmluvy uzatvorenej medzi VIENNA INVEST, spol. s r.o., ako správcom tržnice a nájomcom v zmysle ustanovení Občianskeho zákonníka na dobu jedného kalendárneho roku, 
b) krátkodobý prenájom prenosného predajného zariadenia formou blokovej platby z registračnej pokladne.
/3/ Prenájom prevádzkarní v tržnici sa uskutočňuje písomnou zmluvou v zmysle ustanovení zákona č. 116/1990 Zb. o nájme a podnájme nebytových priestorov medzi VIENNA INVEST spol. s r.o., ako správcom tržnice a nájomcom. 
/4/ Výber najvhodnejších žiadateľov o prenájom prenosného predajného zariadenia alebo prenájom prevádzkarne vykonáva správca tržnice. 
/5/ Správca tržnice kontroluje dodržiavanie zmluvných podmienok a Trhového poriadku a v prípade porušenia vyvodzuje z nich dôsledky (ukončenie nájomnej zmluvy). 
/6/ Nájomca prenosného predajného zariadenia alebo nájomca prevádzkarne nesmie dať do podnájmu prenajaté zariadenie alebo prevádzkareň bez písomného súhlasu správcu tržnice. 
/7/ Nájomca prevádzkarne v tržnici po skončení nájmu akoukoľvek formou je povinný priestor prevádzkarne odovzdať správcovi tržnice do 3 dní, inak priestor vyprace správca tržnice. 
§ 7 
Určenie nájomného a poplatkov za služby 
/1/ Nájomca prenosného predajného zariadenia a prevádzkarne je povinný správcovi tržnice uhrádzať v dohodnutých splátkových termínoch nájomné a poplatky za poskytnuté služby (elektrickú energiu, tepelnú energiu, klimatizáciu, vodné a stočné, strážnu službu a odvoz odpadov). 
/2/ Správca tržnice si v priebehu trvania nájmu vyhradzuje právo na úpravu cien a poplatkov za poskytnuté služby. 
/3/ Podmienky nájmu, výšku nájomného a poplatkov za poskytnuté služby pri prenájme prevádzkarne a prenosného predajného zariadenia stanoví VIENNA INVEST spol. s r.o., ako 
6/11
správca tržnice, podľa kritérií lukratívnosti prevádzkarne alebo prenosného predajného zariadenia a komodity tovaru a služieb, formou cenníka, ktorý bude verejne dostupný.
 § 8 
Dodržiavanie čistoty, poriadku a hygieny 
/1/ Správca tržnice je povinný zabezpečiť dostatočný počet odpadových nádob a veľkoobjemových kontajnerov v objekte tržnice na ukladanie odpadu nájomcami a návštevníkmi a zabezpečiť ich pravidelné vyprázdňovanie. 
/2/ Správca tržnice je povinný: 
a) po skončení trhového dňa pozametať všetky spoločné priestory a odpad uložiť do veľkoobjemových kontajnerov, 
b) jedenkrát týždenne všetky spoločné priestory poumývať. 
/3/ Správca tržnice je povinný dvakrát ročne vykonať dezinfekciu, dezinsekciu a deratizáciu objektu tržnica. 
/4/ Nájomca prenosného predajného zariadenia a prevádzkarne je povinný v priebehu predaja udržiavať poriadok, čistotu a hygienu predaja, po skončení trhového dňa je povinný vyčistiť a pozametať prenajaté priestory. 
§ 9 
Práva a povinnosti správcu tržnice 
/1/ Práva a povinnosti správcu objektu tržnice - Fresh Market, Tomášikova 46, Bratislava - Nové Mesto vyplývajú: 
a) zo zákona NR SR č. 178/1998 Z.z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, 
b) Všeobecne záväzného nariadenia mestskej časti Bratislava- Nové Mesto č. 5/2010, ktorým sa upravujú podmienky predaja výrobkov a poskytovanie služieb na trhových miestach v mestskej časti Bratislava - Nové Mesto, 
c) zo zákona č. 116/1990 Zb. o nájme a podnájme nebytových priestorov, 
d) z Občianskeho zákonníka, 
e) z rozhodnutí a posudkov orgánov štátnej správy, 
f) zo zákona o ochrane pred požiarmi, 
g) zo sanačného plánu objektu tržnice, 
7/11
h) požiarnych a poplachových smerníc objektu tržnice. 
/2/ Správca tržnice najmä: 
a) zabezpečuje a kontroluje dodržiavanie Trhového poriadku a podmienok pri predaji výrobkov a poskytovaní služieb, 
b) kontroluje dodržiavanie zmluvných podmienok vyplývajúcich z nájomných zmlúv, 
c) kontroluje u predávajúceho :
   1. povolenie mestskej časti na predaj výrobkov a poskytovanie služieb na trhovom  mieste –   v tržnici,    
   2. oprávnenie na podnikanie v danej oblasti podľa osobitných predpisov,
   3. doklady o nadobudnutí tovaru,
   4. používanie elektronickej registračnej pokladnice podľa osobitných predpisov,
   5. pri predaji liečivých rastlín  "Osvedčenie o znalosti liečivých rastlín",
   6. kontroluje udržiavanie poriadku, hygieny a čistoty počas predaja výrobkov     a poskytovania služieb po ich ukončení.
/3/ Pri predaji  čerstvých jedlých húb správca kontroluje  osvedčenie o odbornej spôsobilosti  na nákup, predaj a spracovanie húb podľa osobitných predpisov. Ak predávajúci nepredloží osvedčenie o odbornej spôsobilosti alebo ak predáva huby, ktorých predaj je zakázaný, správca bezodkladne informuje orgány dozoru.
/4/ Správca tržnice je povinný na viditeľnom mieste v objekte tržnice umiestniť jednu kontrolnú váhu na preváženie hmotnosti nákupu. 
/5/  Správca tržnice je povinný zabezpečiť dodržiavanie trhového poriadku a ostatných podmienok pri predaji.
/6/ Správca tržnice je povinný zverejniť Trhový poriadok na  viditeľnom mieste v objekte tržnice.
§ 10 
Povinnosti predávajúcich na prenosných predajných zariadeniach a v prevádzkarniach tržnice 
/1/ Predávajúci na prenosných predajných zariadeniach a v prevádzkarniach objektu tržnica je povinný: 
a) označiť svoje predajné zariadenie podľa osobitných predpisov, najmä svojim obchodným menom a sídlom v prípade právnickej osoby, alebo miestom podnikania v prípade fyzickej osoby,  menom a priezviskom osoby zodpovednej za činnosť prevádzkarne , a prevádzkovým časom určeným pre spotrebiteľa,                      8/11
b) dodržiavať Trhový poriadok tržnice,
c) používať elektronickú registračnú pokladnicu podľa osobitných predpisov a vydať doklad o kúpe tovaru, 
d) cenou zreteľne označiť predávané výrobky a poskytované služby, 
e) pri predaji váženého tovaru musí používať váhy a závažia typizované a ciachované, 
f) umiestniť váhu na váženie tovaru na takom mieste a vykonávať váženie tovaru takým spôsobom, ktorý umožňuje spotrebiteľovi kontrolu správnosti váženia. 
(g) dodržiavať ostatné podmienky predaja výrobkov a poskytovania služieb podľa osobitných predpisov (odvolávka 3) zákona č. 178/1998 Z.z. v znení neskorších predpisov),
/2/ Predávajúci na prenosných predajných zariadeniach a v prevádzkarniach objektu tržnica je ďalej povinný predložiť správcovi tržnice a orgánu dozoru: 
a) doklad o oprávnení na podnikanie, 
b) povolenie mestskej časti Bratislava – Nové Mesto na predaj výrobkov a poskytovanie služieb v tržnici, 
c) nájomnú zmluvu, 
d) preukaz totožnosti, 
e) doklad o zaplatení nájomného a služieb, 
f) zdravotný preukaz a posudok príslušného orgánu na ochranu zdravia, ak to vyžaduje charakter predávaného tovaru a poskytovaných služieb, 
g) pri predaji čerstvých jedlých húb osvedčenie o odbornej spôsobilosti,
h) pri predaji liečivých rastlín "Osvedčenie o znalosti liečivých rastlín", 
i) predložiť doklad o nadobudnutí tovaru, 
j) predávajúci nesmie meniť polohu prenosného predajného zariadenia,
k) predávajúci nesmie žiadnym spôsobom zasiahnuť do elektroinštalácie, vodovodných a kanalizačných rozvodov a rozvodov vzduchotechniky, 
l) predávajúci nesmie manipulovať s plynovými, tlakovými nádobami a otvoreným ohňom, 
m) predávajúci žiadnym spôsobom nesmie obmedziť priechodnosť únikových ciest, 
n) predávajúci musí dodržať zákaz fajčenia a použitia otvoreného ohňa s výnimkou vyhradených priestorov, 
9/11
o) v súlade s ustanoveniami Vyhlášky č. 508/2009 Z.z. a súvisiacich predpisov zabezpečiť na vlastné náklady vykonanie revízie elektrických zariadení, ktoré v prenajatom priestore prevádzkuje a kópiu revíznej správy odovzdať správcovi, 
p) v súlade s ustanoveniami zákona č. 314/2001 Z.z. v znení neskorších predpisov zabezpečiť dodržiavanie požiarnej ochrany, 
r) v prípade požiaru, prevádzkovej havárie alebo živelnej pohromy riadiť sa pokynmi správcu tržnice,                                                              
s) dodržiavať zásady občianskeho spolužitia, správať sa v objekte tržnice tak, aby svojim konaním neobmedzovali práva a povinnosti iných účastníkov prevádzky. 
/3/ Fyzická osoba predávajúca rastlinné a živočíšne výrobky z vlastnej pestovateľskej alebo chovateľskej činnosti je povinná poskytnúť  orgánom dozoru na ich požiadanie vysvetlenie o pôvode tovaru, ak tie nadobudnú podozrenie, že predávané výrobky pochádzajú z inej ako vlastnej  pestovateľskej alebo chovateľskej činnosti. 

§ 11 
Povinnosti kupujúcich a návštevníkov tržnice 
(1) Kupujúci a návštevníci tržnice sú povinní: 
a) správať sa v objekte tržnice tak, aby svojim konaním neobmedzovali práva a povinnosti iných účastníkov, 
b) v prípade požiaru, prevádzkovej havárie alebo živelnej pohromy riadiť sa pokynmi správcu tržnice, 
c) rešpektovať a dodržiavať pokyny správcu tržnice alebo ním poverených pracovníkov, ktorými v súlade so zákonom reguluje práva a povinnosti predávajúcich, kupujúcich a ostatných návštevníkov tržnice z hľadiska zabezpečenia riadneho výkonu správy tržnice a priestorov s ňou súvisiacich, zabezpečenia ochrany majetku mestskej časti, dodržiavania podmienok hygieny a čistoty, poriadku a bezpečnosti osôb v tržnici a priestoroch s ňou súvisiacich. 
 (2) Nie je dovolené: 
a) vstupovať do objektu tržnice na kolieskových korčuliach, skatebordoch, kolobežkách, na bicykli, so psom bez vôdzky a bez náhubku, 
b) konzumovať a požívať alkoholické nápoje v tržnici a v priestoroch s ňou súvisiacich, okrem priestorov na to určených. 

10/11
§ 12
Orgány dozoru
/1/ Dozor nad dodržiavaním podmienok predaja výrobkov a poskytovania služieb na trhových miestach vykonáva:
a) Slovenská obchodná inšpekcia,
b) orgány úradnej kontroly potravín, ak ide o predaj potravín,
c) mestská časť Bratislava – Nové Mesto.
/2/ Orgány dozoru opatrením na mieste zakážu predaj výrobkov a poskytovanie služieb v tržnici fyzickej osobe alebo právnickej osobe, ktorá bez povolenia predáva výrobky alebo poskytuje služby alebo porušuje povinnosti predávajúcich v tržnici podľa § 11 zákona                  č. 178/1998 Z.z. 

V Bratislave dňa ..... 2014

11/11